CELEX: 32021R0980
Language: lt
Date: 2021-06-17 00:00:00
Title: Komisijos įgyvendinimo reglamentas (ES) 2021/980 2021 m. birželio 17 d. kuriuo dėl informacijos reikalavimų, taikomų registruojantis hidrofluorangliavandenilių pateikimo rinkai kvotų elektroniniame registre, iš dalies keičiamas Įgyvendinimo reglamentas (ES) 2019/661 (Tekstas svarbus EEE)

2021 6 18   
               
               
                  LT
               
               
                  Europos Sąjungos oficialusis leidinys
               
               
                  L 216/133
               
            
         KOMISIJOS ĮGYVENDINIMO REGLAMENTAS (ES) 2021/980
         2021 m. birželio 17 d.
         kuriuo dėl informacijos reikalavimų, taikomų registruojantis hidrofluorangliavandenilių pateikimo rinkai kvotų elektroniniame registre, iš dalies keičiamas Įgyvendinimo reglamentas (ES) 2019/661
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 17 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo reglamente (ES) 2019/661 (2) nustatyti reikalavimai įmonėms, privalančioms registruotis pagal Reglamento (ES) Nr. 517/2014 17 straipsnio 1 dalį sukurtame registre;
                  
               
                     (2)
                  
                  
                     pagal Įgyvendinimo reglamentą (ES) 2019/661, Sąjungoje įsisteigusios įmonės, norinčios būti užregistruotos registre, privalo pateikti Komisijai savo ekonominės veiklos vykdytojo registracijos ir identifikavimo (EORI) kodą, jei tokį turi. Ne Sąjungoje įsisteigusios įmonės, kurios įgaliojo vienintelį atstovą, kaip nurodyta Reglamento (ES) Nr. 517/2014 16 straipsnio 5 dalyje, privalo pateikti tą informaciją tik apie vienintelį savo atstovą. Vienintelis atstovas gali būti įgaliotas daugiau nei vienos ne Sąjungoje įsisteigusios įmonės. Todėl tokio vienintelio atstovo EORI kodas nebūtinai sutampa su tik viena ne Sąjungoje įsisteigusia įmone;
                  
               
                     (3)
                  
                  
                     pagal Reglamento (ES) Nr. 517/2014 17 straipsnio 4 dalį, informacijos tikslais prieigą prie registro turi nacionalinės kompetentingos institucijos, įskaitant muitines;
                  
               
                     (4)
                  
                  
                     užtikrindamos Reglamente (ES) Nr. 517/2014 nustatytų pateikimo rinkai apribojimų ir draudimų laikymąsi, muitinės turi galėti pagal EORI kodus identifikuoti įmones, pagal tą reglamentą teikiančias rinkai hidrofluorangliavandenilius. Visų pirma tai taip pat galėtų palengvinti kontrolę, kurią muitinės atlieka naudodamosi skaitmeninėmis priemonėmis. Atitinkamą įmonę galima identifikuoti, jei registre nurodytas tos įmonės EORI kodas. Todėl būtina reikalauti, kad vienintelį atstovą įgaliojusios ne Sąjungoje įsisteigusios įmonės pateiktų savo EORI kodą. Reikalavimas, kad šios įmonės pateiktų savo vienintelio atstovo EORI kodą, turėtų būti panaikintas, nes jis nereikalingas;
                  
               
                     (5)
                  
                  
                     todėl Įgyvendinimo reglamentas (ES) 2019/661 turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente nustatytos priemonės atitinka pagal Reglamento (ES) Nr. 517/2014 24 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/661 3 straipsnio 2 dalis iš dalies keičiama taip:
            
                        1)
                     
                     
                        b punktas pakeičiamas taip:
                        
                                    „b)
                                 
                                 
                                    1 dalies d ir i punktuose nurodytą informaciją, bet ne apie įmonę, o apie vienintelį atstovą;“;
                                 
                              
                  
                        2)
                     
                     
                        įterpiamas g punktas:
                        
                                    „g)
                                 
                                 
                                    įmonės EORI kodą, jei yra.“
                                 
                              
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 150, 2014 5 20, p. 195.
         
            (2)  2019 m. balandžio 25 d. Komisijos įgyvendinimo reglamentas (ES) 2019/661, kuriuo užtikrinamas sklandus hidrofluorangliavandenilių pateikimo rinkai kvotų elektroninio registro veikimas (OL L 112, 2019 4 26, p. 11).